**MØTEPROTOKOLL FRA STYREMØTE NR 3/2016**

14. mars 2016 kl. 0930-1630 – Legenes hus - Oslo

**SAKLISTE**

# Sak 26/16 Hendt siden sist

**Referat:**

Styret ble orientert om aktuelle saker styremedlemmene har arbeidet med siden sist, og om saker av felles interesse for de øvrige styremedlemmene, herunder:

Arbeid med satsningsområder:

* Styret har behandlet enkeltsaker om LIS som mener de diskrimineres under graviditet
* Styret har behandlet enkeltsaker om LIS i foreldrepermisjon som mener de forbigås i ansettelsesprosesser
* Styret har laget et forum for utveksling av informasjon mellom LIS som er representert i spesialitetskomiteene
* Styret har arbeidet videre med forberedelse av vårkurset
* Styret har gjennomført Modul 1-kurs i Helse Vest og Helse Midt-Norge
* Styret har deltatt på likestillingsdebatt på Fafo i forbindelse med 8.mars
* Styret har arbeidet med EJD
* Styret har hatt kontakt med Spekter om utlysningstekst – fordypningsstilling
* Konfliktberedskapsutvalget har sendt forespørsel til helseforetakene om lokale konfliktberedskapsutvalg

Deltakelse i møter:

For øvrig har styret deltatt i følgende møter mv:

* Møte med spesialitetskomiteene, Helse- og omsorgsdepartementet og Helsedirektoratet om spesialistutdanning og nye læringsmål, og møte i forkant med LIS-representantene i spesialitetskomiteene
* Møte med Turnusrådet om Turnuslegeportal
* Møte i Forskningsutvalget.
* Møte i forhandlingsutvalget i stat.
* Møte med Spekter om arbeidstid
* Møte med regionutvalg og RHF-direktøren for Midt-Norge – status faste stillinger, vaktfritak for gravide, fordypningsstillinger
* Møte i arbeidsgruppe III – kursorganisering

Avgitte høringssvar:

* Høring – Invitasjon til å gi skriftlige innspill til Kvinnsland-utvalgets arbeid
* Høring - NOU 2015:17 Først og fremst. Et helhetlig system for håndtering av akutte sykdommer og skader utenfor sykehus
* Høring – Landsstyresak - Opprettelse av kompetanseområde i smertemedisin

**Vedtak:**

Styret tok sakene til orientering.

# Sak 27/16 Møteprotokoll fra siste møte

**Referat:**

Møteprotokoll var sendt styret til gjennomsyn og godkjenning i etterkant av forrige styremøte.

**Vedtak:**

Styret stadfester godkjenningen av møteprotokollen.

# Sak 28/16 Høringer

**Referat:**

Styret diskuterte hvilke høringer Ylf skal avgi svar på og hvilke styremedlemmer som får ansvaret for hver enkelt høring. I forbindelse med høringen vedrørende Rapport om kapasitetstilpasninger i Oslo- og Akershussykehusområdet, kom Aasmund Bredeli og Henning Økland fra OUS på styremøtet for å snakke om utbyggingen på OUS.

**Vedtak:**

Ylf skal avgi svar på følgende høringer (ansvarlig for høringen står i parentes):

* Høring - Invitasjon til å fremme kandidater til Akademikerprisen 2015 (Christer Mjåset)
* Høring - Landsstyresak – utvalgsrapport – Tidsskriftets forhold til Legeforeningen som eier - intern høring (Hanne Støre Valeur med bistand fra Petter Risøe og Torstein Schrøder-Aasen)
* Høring - Landsstyresak - Juridisk bistandsprosjekt III – intern høring (Anja Fog Heen)
* Høring - Lovendringsforslag – Legeforeningens lover § 3-8 Regionutvalg – intern høring (sekretariatet)
* Høring – prosjekt grunnutdanning: Grunnutdanning av leger – utvikling og harmonisering (Anja Fog Heen)
* Høring – Rapport om kapasitetstilpasninger i Oslo og Akershus sykehusområder (Christer Mjåset)

# Sak 29/16 Forhandlingssituasjonen

**Referat:**

Styret diskuterte forhandlingssituasjonen i de enkelte sektorene. I diskusjonen ble det særlig lagt vekt på hovedoppgjøret i Spekter-området.

**Vedtak:**

Sekretariatet utformer kravbrev til Spekter-området basert på føringer gitt av styret.

# Sak 30/16 Godkjenning av regnskap for 2015

**Referat:**

Styret var forelagt revidert regnskap for Ylf 2015.

**Vedtak:**

Styret vedtok Ylfs regnskap for 2015 til fremlegg for landsrådet for godkjenning på årsmøtet. Regnskapet ble undertegnet i møtet.

# Sak 31/16 Utkast til budsjett for 2017

**Referat:**

Styret ble forelagt utkast til budsjett for 2017. Budsjettet skal vedtas av landsrådet på

årsmøtet.

**Vedtak:**

Styret vedtok budsjett for Ylf for 2017 til fremlegg for landsrådet for godkjenning på

årsmøtet.

# Sak 32/16 Utkast til årsmelding for 2015-2016

**Referat:**

Styret ble forelagt Ylfs utkast til årsmelding for 2015 – 2016.

**Vedtak:**

Styret vedtok med noen justeringer årsmeldingen for Ylf 2015 – 2016 til fremleggelse for landsrådet for godkjenning på årsmøtet.

# Sak 33/16 Årsmøtet

**Referat:**

Styret ble orientert om program og opplegg for årsmøtet 2016. Videre drøftet styret hvorvidt det skal fremlegges sak om turnuslegeportalen, turnuslegesamling og ulovlige vikariater på kommende årsmøte.

**Vedtak:**

Styret vedtok å fremlegge sak om turnuslegeportalen, turnuslegesamling og ulovlige vikariater på årsmøtet. Styret tok for øvrig saken til orientering.

# Sak 34/16 Henvendelse vedrørende godkjenning av utenlandstjeneste i spesialisering

**Referat:**

Styret drøftet henvendelsen, herunder om dette er en sak Ylf skal involvere seg i.

**Vedtak:**

Styret gir tilbakemelding til Leger uten grenser om at styret jobber med dette inn mot spesialitetskomiteene.

# Sak 35/16 Lederutdanning 2016

**Referat:**

Styret fikk forelagt forslag til retningslinjer for Ylfs lederstipend for gjennomgang og

drøfting.

**Vedtak:**

Styret, ved Anja Fog Heen, reviderer retningslinjene for foreleggelse og vedtakelse på styremøtet i mai.

# Sak 36/16 Yngreleger.no

**Referat:**

Styret fikk informasjon om yngreleger.no og status for prosjektet. Leverandør deltok på møtet og orienterte om status, og nettsidens layout ble vist for styret.

**Vedtak:**

Styret overlot oppfølging til redaktøren i samsvar med diskusjonene i styret, og tok for øvrig saken til orientering.

# Sak 37/16 Medbestemmelsesbarometer

**Referat:**

Styret gjennomgikk status i sentralstyrebehandlingen.

**Vedtak:**

Styret avventer foreløpig sentralstyrets beslutning i saken.

# Sak 38/16 Merkantil støtte – behovsavklaring

**Referat:**

Styret diskuterte på bakgrunn av innhentet informasjon hvilke foretak en ordning med merkantil støtte vil være aktuell for.

**Vedtak:**

Styret gir tilbakemelding til sentralstyret om hvilke foretak som er aktuelle.

# Sak 39/16 Lederprisen 2016

**Referat:**

Styret diskuterte henvendelsen fra Legeforeningen der det oppfordres til å melde forslag til Legeforeningens lederpris.

**Vedtak:**

Sekretariatet tar med seg styrets innspill og utformer svar på denne bakgrunn.

# Sak 40/16 Eventuelt

Referat:

Styret diskuterte om arbeidsmøtet bør flyttes.

Vedtak:

Styret diskuterte utsetting av arbeidsmøtet til uke 45 eller 46. Sekretariatet bes komme tilbake til saken pr epost.